### Beslutning

Godkendt med Økonomiudvalgets bemærkning.

### Sagsfremstilling

## Resume og sagens baggrund

Der er udarbejdet opdateret kommissorium for Uddannelsesrådet for perioden 2022-2025.

## Indstillinger

Direktøren indstiller, at Kommunalbestyrelsen godkender kommissoriet for Uddannelsesrådet.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Uddannelsesrådet er nedsat som et § 17 stk. 4 udvalg. Dette betyder, at der er tale om et
udvalg, som er nedsat til at varetage en særlig opgave og fungere som et rådgivende eller
forberedende udvalg for Kommunalbestyrelsen samt øvrige stående udvalg.

Uddannelsesrådet for den igangværende valgperiode 2022 – 2025 skal nedsættes, og der er i den forbindelse udarbejdet et opdateret kommissorium. Der lægges i kommissoriet fortsat op til, at Uddannelsesrådet skal være et bredt og repræsentativt dialog- og samarbejdsforum til koordinering af initiativer mellem parterne. Eksempelvis drøftelser af uddannelsesområdet på tværs af aktørerne samt kvalificere politiske beslutninger omkring uddannelse.

Uddannelsesrådet kan være med til at gøre Kalundborg Kommune til en fortsat attraktiv uddannelsesby, hvor der er kontinuerligt fokus på at forbedre de unges muligheder for fremadrettede uddannelses- og beskæftigelsesmuligheder. Kommissoriet er vedlagt som bilag.

Sammensætningen af Uddannelsesrådet er som følger:
· Direktør for børn-, skole- og familieområdet i Kalundborg Kommune
· EUC [adresse] (en repræsentant)
· Fagcenter Børn, Læring og Uddannelse (en repræsentant)
· [adresse] og HF (en repræsentant)
· [adresse] (en repræsentant)
· Kalundborgegnens Erhvervsråd (en repræsentant)
· FGU [adresse] (en repræsentant)
· Kalundborg Kommunes Jobcenter (en repræsentant)
· Kommunalbestyrelsen (tre repræsentanter)
· Landbrugsskolen [adresse] (en repræsentant)
· Fagbevægelsens Hovedorganisation (FH) lokalafdeling (en repræsentant)
· Professionshøjskolen Absalon (en repræsentant)
· Repræsentant for skolelederne i Kalundborg Kommune (en repræsentant)

Uddannelsesrådet forslås fortsat organiseret med forankring i Fagcenter Børn, Læring og Uddannelse.

Efter beslutning om Uddannelsesrådets kommissorium vil der blive indhentet indstillinger fra hver af de repræsenterede organisationer til efterfølgende godkendelse i Kommunalbestyrelsen.

## Økonomiske konsekvenser

Ingen.

### Sagens forløb

21-02-2022 Direktionen
Anbefales, med forslag om, at de 3 repræsentanter fra Kommunalbestyrelsen udpeges af Kommunalbestyrelsen, og skal være 1 medlem fra Økonomiudvalget, 1 fra Børn- og Familieudvalget og 1 fra Unge- og Beskæftigelsesudvalget.
23-03-2022 Økonomiudvalget
Anbefales med direktionens bemærkninger.